 Yatọ si ipolongo ati ọna mii bi ka ni kawọn olori ẹlẹsin parọwa si araalu, ọna mii wo lẹyin tun mọ? Bi ẹ ko baa ti gbọ tẹlẹ, ki a maa fasiko yi fi to yin leti wi pe ijọba orileede Amẹrika n gba awọn eeyan niyanju lati gba abẹrẹ Covid-19 nipa fifun wọn ni ẹbun iwuri. Ninu awọn ẹbun yi la ti ri ọti, doughnut ati ipin idokowo ifowopamọ, savings bonds. Igbiyanju yi la gbọ gbe pe wọn se pẹlu ajọsepọ awọn ileesẹ kọọkan lọna ati mu ki awọn eeyan gba abẹrẹ Covid-19. Wo ìhùwàsí Buhari, àwọn èèkàn Nàìjíríà àti ibòmíì tó ti gba abẹrẹ àjẹsára Covid-19 Wo ibùdó tó sún mọ ọ láti gba abẹrẹ àjẹsára Covid-19 lEko Joe Biden náà ti gba abẹrẹ àjẹsara Covid-19 Aarẹ Amẹrika Joe Biden ti fi ipinu rẹ han wipe oun fẹ ki o kere tan ki ida aadọrin awọn agbalagba ti gba abẹrẹ ajẹsara Covid-19 akọkọ titi ayajọ ominira ilẹ naa tii se ọjọ Kẹrin osu Kẹfa. Àṣẹ ni! Gbogbo àgbàlagbà gbúdọ gba abẹrẹ àjẹsára Covid-19 ṣáájú 31 July Biden sọ fun awọn akọroyin nile ijọba White House pe A mọ wi pe ọkẹ aimọye awọn eeyan Amẹrika lo nilo ka gba wọn ni iyanju ki wọn to le gba abẹrẹ yi. Iye awọn to ti gba abẹrẹ Covid-19 nilẹ naa si kere. Nkan bi ida mẹrindinlọgọta ninu ida ọgọrun awọn agbalagba to ja si miliọnu marundinlaadọjọ lo sẹsẹ gba ẹyọ kan ninu iye abẹrẹ ajẹsara to yẹ ki wọn gba. Nitori eyi, awọn alasẹ nijọba apapọ, yi ipinlẹ n pawọpọ pọ pẹlu awọn onileesẹ to n ta oogun, ile ounjẹ, ileesẹ to n pọn ọti ati awọn ile itaja igbalode to fi mọ awọn ẹgbẹ ere idaraya lati se koriya fawọn araalu. Ni ipinlẹ New Jersey, Gomina wọn Phil Murphy se ifilọlẹ eto kan to pe ni gba abẹrẹ kan ka fi ọti taa ọ lọrẹ. O salaye loju opo Twitter rẹ pe araalu kankan to ba gba abẹrẹ ajẹsara rẹ ni osu Karun yi to si mu kaadi abẹrẹ naa lọ si ileesẹ to n pọn ọti taa jọ lajọsepọ, ẹni naa yoo gba ọti ọfẹ Amọ sa awọn araalu ti ọjọ ori wọn baa ti kọja ọdun mejilelogun nikan lo le jẹ anfaani ọti ọfẹ yi. Yomi Fabiyi tún yarí lórí ọrọ Baba Ijẹsha, ó kéde àwọn ìdí tó fí fẹ ṣe ìwọde ní Eko Ìyàwó Adeboye gbàdúrà fún Nàìjíríà ní ìgbà akọkọ tó fara hàn lẹyìn ikú ọmọ wọn, Dare A kò bomi sí ara tàbí lọ balùwẹ fún odidi ọjọ 56 tí a fi wà ní páńpẹ àwọn ajínígbé Wo bi arìnrìnàjò 14 ṣe jóná kú, táwọn mìí tún farapa nínú ìjàmbá ọkọ ní òpópónà Eko sí Ibadan Àwọn ẹni ibi kan ń wá gbogbo ọnà láti tú orílẹèdè Nàíjíríà ká - Ààrẹ Buhari Tééyàn bá kú a lè yọ yọ ojú yẹn tẹẹ bá gbà wá láyé, a lè dá a sí fún ẹlòmíràn Oun nikan kọ, koda Gomina Ned Lamont ti ipinlẹ Connecticut naa kede ọti ọfẹ lawọn ile olounjẹ to pawọpọ ninu eto yi. Bẹẹ naa ni ọrọ ri ni Washington nibi ti Mayor wọn, Muriel Bowser ni kawọn eeyan tu yaya jade wa mu ọti sawọn lọrun lopin igba ti wọn ba ti gba abẹrẹ ajẹsara wọn ni ibudo osere John .F.Kennedy Ko tan sibẹ, Gomina Maryland Larry Hogan ni awọn osisẹ ijọba to ba gba abẹrẹ ajẹsara Covid-19 yoo gba ẹbun ọgọrun dọla. Yatọ si eyi, wọn gbọdọ setan lati gba abẹrẹ alekun tabi eyikeyi ti ajọ to n gbogun ti aisan ba la kalẹ bi bẹẹ kọ wọn yoo da owo ọgọrun dọla ti wọn ba fun wọn pada. Hogan salaye pe awọn koriya bayi jẹ ọna lati jẹ kawọn eeyan mọ pataki abẹrẹ ajẹsara, a si rọ awọn ileesẹ kaakiri ipinlẹ yi lati se koriya fawọn osisẹ wọn naa Laarin awọn agbalagba ilẹ Amẹrika, ida mọkalelọgọta lo sọ pe awọn ti gba abẹrẹ tabi tawọn n gbero lati se bẹ. Ida mẹtadinlogun wọn lo n woye lati ri bi nkan ba ti se lọ ki wọn to gba. Ida mẹtala ni akọsilẹ wa pe wọn ni awọn ko ni gba abẹrẹ ajẹsara Covid-19 rara. Orisi ọna ni awọn ijọba kaakiri agbaye n gba lati ri pe awọn ara ilu gba abẹrẹ ajẹsara Covid-19. : Covid Vaccine: Ọtí, Doughnut àti ẹbùn owó tó ń dúró dè yín tẹẹ bá gba abẹrẹ àjẹsára Covid-19 